Maudhui: Mzee Kimweri Dafa na mwanawe Wakili Imam Dafa ndani ya ndege

Akizungumza na mwandishi wa BBC Halima Nyanza ndani ya ndege, huku jicho akilitupa dirishani mara kwa mara kupata mandhari nzuri ya anga, kwa sauti ya utulivu bila ya woga, mzee Kimweri Dafa Kivo amesema anasikia furaha kutokana na kuwa ni mara yake ya kwanza.

Isitoshe, amekuwa miongoni mwa Watanzania wa mwanzo mwanzo walioabiri ndege mpya iliyonunuliwa na serikali ya Tanzania kwa ajili ya kuliimarisha Shirika la Ndege la Taifa (ATCL) na kupokelewa mwezi uliopita.

''Mwanangu namshukuru sana kwa sababu aameweza kunipandisha kwenye ndege, nimefurahi sana..'' amesisitiza mzee Kimweri.

Akizungumzia zawadi aliyompa baba yake mtoto wa mzee Kimweri, Imam Dafa anasema ilimchukua muda kufikiria juu ya nini cha kumpa baba yake.

Mzee Dafa na Marubani wa ndege

''Nilikuwa nafikiria kwa kumshukuru Mungu na kumpa baba zawadi kwa kufikia umri huo nifanye nini, nilifikiria sana, basi nikaona nimpe baba zawadi ya kupanda ndege kwa mara ya kwanza akiwa na umri wa miaka 100...'' alisema Imam.

Mataifa ya Afrika yaliyo na Dreamliner 

Ethiopia (Ethiopian Airlines )*- 19

Kenya (Kenya Airways) - 8

Morocco (Royal Air Maroc) - 5

*Ethiopia pia wana Boeing B787-9 tatu, ambayo ni ndege kubwa kuliko 787-8 na inaweza kuwabeba abiria 290

Boeing 787-8 Dreamliner ni ndege ya aina gani?

Boeing 787-8 Dreamliner ni ndege ya kisasa. Bei yake inakadiriwa kuwa $224.6 milioni (Sh512 bilioni za Tanzania) kwa mujibu wa taarifa kwenye tovuti ya kampuni ya Boeing.

Ndege hiyo ya Tanzania ilisafiri kutoka uwanja wa Paine mjini  Seattle, Washington safari ya umbali wa saa 22 siku ya kupokelewa kwake Julai.

Ndege hiyo hutumia injini ya kisasa zaidi aina ya Trent 1000 TEN

Injini hiyo inatumiwa katika ndege zote mpya aina ya  Boeing 787 na huhifadhi mafuta, ambapo huwa inachoma mafuta kwa kiwango cha asilimia tatu chini ukilinganisha na ndege za aina hiyo na kuyatumia vyema zaidi.

Hilo huiwezesha kupunguza matumizi ya mafuta ukilinganisha na ndege nyingine za ukubwa kama wake kwa...\nMaudhui yaliyotangulia yanaweza kufupishwa kama ifuatavyo:
Mzee wa miaka 100 amesherehekea kumbukumbu ya siku yake ya kuzaliwa kwa kusafiri na ndege kwa mara ya kwanza, kama zawadi aliyopewa na mtoto wake.